b'\n_START_ARTICLE_\nZvonimir Bohte\n_START_SECTION_\n\xc5\xbdivljenje in delo\n_START_PARAGRAPH_\nDiplomiral je 1957 na ljubljanski  Naravoslovni fakulteti in tu 1971 tudi doktoriral. Strokovno se je izpopolnjeval v K\xc3\xb8benhavnu in Londonu. _NEWLINE_Leta 1977 je postal izredni in 1982 redni profesor na ljubljanski univerzi. Predaval je tudi na Univerzi v Zagrebu. Ukvarja se z numeri\xc4\x8dno matematiko. V doma\xc4\x8di in tuji strokovni literaturi je objavil ve\xc4\x8d \xc4\x8dlankov in napisal knjigi Numeri\xc4\x8dno re\xc5\xa1evanje ena\xc4\x8db (1966) in Numeri\xc4\x8dne metode (1978). V letih 1965\xe2\x88\x9268 je bil predstojnik ra\xc4\x8dunskega centra In\xc5\xa1tituta za matematiko, fiziko in mehaniko, 1972\xe2\x88\x9274 oddelka za matematiko, leta 1982\xe2\x88\x9290 pa je bil direktor In\xc5\xa1tituta za matematiko, fiziko in mehaniko v Ljubljani. Imenovan je bil za zaslu\xc5\xbenega profesorja Univerze v Ljubljana. _NEWLINE_V zadnjem \xc4\x8dasu se Bohte ukvarja s pesni\xc5\xa1tvom. Pi\xc5\xa1e ljubezenske in matemati\xc4\x8dne pesmi ter pesmi za otroke. V pesmih so razlo\xc5\xbeeni kvadrati \xc5\xa1tevil do 1000 in matemati\xc4\x8dna po\xc5\xa1tevanka ter problemi numeri\xc4\x8dne matematike. Znan je pod psevdonimom Muhec Dvouhec. Svoje pesmi izdaja v samozalo\xc5\xbebi.'